IVL ซื้อโรงงานรีไซเคิล PET สหรัฐฯ มั่นใจหนุนกำลังผลิตปี 68 เข้าเป้า 750,000 ตัน/ปี
IVL ชนะประมูลเข้าซื้อกิจการโรงงานรีไซเคิล PET ในรัฐเท็กซัส สหรัฐฯ "CarbonLite" มีกำลังผลิตรวม 92,000 ตัน/ปี แบ่งเป็น เม็ดพลาสติก 48,000 ตัน/ปี-เกล็ดพลาสติก 44,000 ตัน/ปี มั่นใจหนุนกำลังผลิตปี 68 เข้าเป้า 750,000 ตัน/ปี
IVL ชนะประมูลเข้าซื้อกิจการโรงงานรีไซเคิล PET ในรัฐเท็กซัส สหรัฐฯ "CarbonLite" มั่นใจหนุนกำลังผลิตปี 68 เข้าเป้า 750,000 ตัน
27 พ.ค. 2564

บริษัท อินโดรามา เวนเจอร์ส จำกัด (มหาชน) หรือ IVL แจ้งว่า ตามที่บริษัทได้เข้าร่วมการประมูลซึ่งดำเนินการตามอ านาจและอยู่ภายใต้กฎเกณฑ์ที่ก าหนดโดยศาลล้มละลายประจำเขตเดลาแวร์ (the Bankruptcy Court in the District of Delaware) ประเทศสหรัฐอเมริกา นั้น บริษัทได้รับเลือกให้เป็นผู้ชนะการประมูลในการเข้าซื้อสินทรัพย์ที่ใช้ในการผลิตเม็ดพลาสติกรีไซเคิล (Recycled Polyethylene Terephthalate: rPET)ของบริษัท CarbonLite Holdings LLC และบริษัทย่อย ในรัฐเท็กซัส ประเทศสหรัฐอเมริกา (ซึ่งต่อไปนี้จะเรียกรวมกันว่า CarbonLite)
ทั้งนี้ CarbonLite ถือได้ว่าเป็นผู้ผลิต rPET รายใหญ่ที่สำคัญในประเทศสหรัฐอเมริกาซึ่งมีความสัมพันธ์อันยาวนานกับแบรนด์ชั้นนำต่างๆ (ปัจจุบันอยู่ภายใต้กระบวนการปรับโครงสร้างหนี้ผ่านวิธีการฟื้นฟูกิจการในศาล (Chapter 11) แห่งประมวลกฎหมายล้มละลายของประเทศสหรัฐอเมริกา)
โดยสินทรัพย์ที่บริษัทจะเข้าซื้อดังกล่าวนั้นตั้งอยู่ที่เมืองดัลลัส (Dallas) รัฐเท็กซัส ประเทศสหรัฐอเมริกา โดยมีกำลังการผลิตรวมทั้งหมดโดยประมาณอยู่ที่ 92,000 ตันต่อปี ซึ่งประกอบด้วยเม็ดพลาสติก rPET (rPET pellets) จำนวน 48,000 ตัน และเกล็ดพลาสติก (flakes) จำนวน 44,000 ตัน ดังนั้น การเข้าซื้อกิจการโรงงานรีไซเคิลในครั้งนี้จะช่วยให้บริษัทเข้าใกล้เป้าหมายที่ตั้งไว้ในการปรับเพิ่มกำลังการผลิตในผลิตภัณฑ์รีไซเคิลให้เพิ่มสูงขึ้นถึง 750,000 ตันต่อปีภายในปี 2568
 